text: Lokal dreng får tilbagekaldt is med glas i
  04 oktober 2015 kl. 13.29
  En lokal mor fik sig en gevaldig overraskelse, da sønnen pludselig spyttede et stykke glas ud af munden, da han sad og spiste is. 
  Nestlé kalder søndag eftermiddag Nestlé Smarties Is i 5L-pakninger tilbage, da der er fundet glasstykker i isen. Isen er beregnet til servering i portioner, og derfor er isen blevet solgt på restauranter og iskiosker.
  Det er en lokal familie, der har indberettet fundet til Fødevarestyrelsen, som har videregivet oplysningerne til Nestlé.
  Mette Møller og sønnen købte fredag en is ved Helles Diner i Børkop. Sønnens favoritis er Nestlés Smarties-is.
  - Da min søn når til Smarties-isen kommer der en knasende lyd. Jeg siger til ham, at det bare er en frossen Smarties, men så spytter han et glasskår ud af munden, også får vi travlt med at få givet ham nogt vand, siger Mette Møller om den chorkerende oplevelse.  
  Familien kontaktede derfor Fødevarestyrelsen, og søndag eftermiddag blev isen så kaldt tilbage.
  - Min søn er ikke umiddelbart kommet noget til, men vi var oppe forbi skadestuen i går, fordi han havde nogle tegn, der gjorde os bange. Han er også rystet over oplevelsen - det sidder i ham, siger Mette Møller.
  Det er is med følgene deklaration, som Fødevarestyrelsen kalder tilbage.
  Nettoindhold: 5 L
  Lot nr.:  5149 0805 R2
  Bedst før udgangen af: 11.2016 (november 2016)
  